recursal/SuperWikiNEXT-32B huggingface dataset:
**Victor Liu Hede** (født 3. mai 1912 i Kina, død 10. desember 2001 i Wuhan) var katolsk undergrunnsbiskop av Hankou i provinsen Hubei i Folkerepublikken Kina.

Liv og virke
------------

Liu Hede trådte inn i fransiskanerordenen i 1929 og ble presteviet i 1936. I 1950, som var en svært vanskelig tid,[] ble han utnevnt til administrator av bispedømmet Hankou. Han ble arrestert og kastet i fengsel 16. januar 1954, og slapp ikke ut før etter kulturrevolusjonen.[]

Etter sin løslatelse var han sjelesørger i provinsen Hubei. Han ble hemmelig bispeviet i 1984 med bispedømmet Hankou som hovedansvar. 

Etterhvert ble han og den «offisielle» biskopen av Hankou forsonet og samarbeidspartnere.[] Det skjedde tidlig i 1990-årene. Biskop Liu og Anthony Yang Shaohuai, også han fra undergrunnskirken i Hubei, ble enige om å komme «til overflaten» og samarbeide med biskop Bernardine Dong Guangqing av den «offisielle» kirke. Biskop Liu flyttet inn i Sentral- og Sørkinas seminar i Wuchang, mens biskop Yang residerte i katedralen i Hankou til sin død 10. desember  1999. 

Etter at biskop Liu trakk seg tilbake til presteseminaret, virket han som spiritual for prestekandidatene.

Referanser
----------

1. 1 2   Catholic-Hierarchy.org, katolsk hierarki ID liuhede, besøkt 24. november 2021[Hentet fra Wikidata]

|  |  |
| --- | --- |
| Oppslagsverk/autoritetsdata | Catholic-Hierarchy
 |
I J.R.R. Tolkiens fiktive univers Midgard var **Eönwë** bannerbæreren og herolden til valaenes konge Manwë, og han var høvding over maiaene sammen med Ilmarë. Eönwë var omtalt som den *beste arm i Arda*, som skulle bety at han var den beste med våpen, selv om han ikke var den sterkeste eller mektigste.

Da Eärendil kom til Amans kyst for å be om valaenes hjelp i kampen mot Morgoth var det Eönwë som først hilste han. Da Manwë bestemte seg for å hjelpe Eärendil ble Eönwë sendt til Midgard for å kjempe i vredens krig, som leder for Vanyaene (et alvefolk).

Da Morgoth, den sorte fienden, var slått tok Eönwë med seg de to gjenværende Silmarillene for å holde dem trygge. De to gjenlevende Sønner av Fëanor tok dem fra han og flyktet, men til tross for dette lot ikke Eönwë dem drepe.

I tidlige former av legendariet (se: *The History of Middle-earth*) blir Eönwë, da kalt **Fiönwë**, beskrevet som Manwës sønn, men hele konseptet med valaenes barn er blitt fjernet fra *Silmarillion*, og han ble til Manwës herold i stedet for.

| * v
* d
* r
Ainuer i Midgard |
| --- |
| Valaer | 
* Manwë
* Aulë
* Oromë
* Irmo (Lórien)
* Námo (Mandos)
* Tulkas
* Ulmo

 |
| Valaenes dronninger (valier) | 
* Varda
* Yavanna
* Vána
* Estë
* Vairë
* Nessa
* Nienna

 |
| Fienden | 
* Morgoth (Melkor)

 |
| Maiaer | 
* Eönwë
* Ilmarë
* Ossë
* Uinen
* Salmar
* Melian
* Arien
* Tilion
* Sauron
* Gothmog
* Durins bane

|  |  |
| --- | --- |
| istari | 
* Curumo (Sarumann)
* Olórin (Gandalf)
* Aiwendil (Radagast)
* Alatar
* Pallando

 |

 |

Portal: Litteratur
**Georg Luger** (født 6. mars 1849 i Steinach am Brenner i Østerrike, død 22. desember 1923 i Berlin) var en tysk våpenkonstruktør og oppfinner av den berømte parabellumpistolen.

Hans far, Bartholomaeus Luger, var kirurg. Familien flyttet kort etter Georgs fødsel til Italia, hvor han gikk på skolen i Padova. Senere reiste Georg Luger tilbake til Østerrike for å gå på handelsskolen i Wien.

17 år gammel, den 19. desember 1867, meldte han seg frivillig til krigstjeneste ved det 78. regiment. Han ble 1. juni året etter forfremmet til korporal på grunn av sine gode ferdigheter i fekting, svømming, telegrafi og utdannelse av nye rekrutter. Han var en fremragende skytte, og fikk derfor spesialutdannelse ved den militære skolen for ildvåpen. Der fikk han interessen og de nødvendige ferdigheter for sitt senere arbeid med å utvikle det automatiske etterladningssystemet for parabellumpistolen.

Han trådte ut av aktiv militær tjeneste i 1871, og arbeidet som bankansatt i Wien og senere i styret for den britiske Royal Jockey Clubs.

Se også
-------

* Luger

Eksterne lenker
---------------

* 

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** VIAF **·** GND
 |
**Egil Herman Sjursen** (født 27. september 1957 i Haugesund) er en norsk forretningsmann og tidligere politiker (H).

Han har artium fra Haugesund gymnas fra 1976, og er cand.polit. med hovedfag i sosialøkonomi, mellomfag i offentlig administrasjon og organisasjonskunnskap og grunnfag i samfunnskunnskap fra Universitetet i Bergen fra 1986.

Han har i all hovedsak arbeidet med finans og kapitalforvaltning, fra 2006 som partner og administrerende direktør i Holberg Fondsforvaltning i Bergen. Sjursen var finansanalytiker i Bergen Bank 1986–1989, direktør i DnB NOR Markets i Bergen 1989–1992, banksjef og leder for verdipapirseksjonen i DnB i London 1992–1994, administrerende direktør i Vesta Forvaltning i Bergen 1994–2000, finansdirektør Vesta Forsikring og Nordea Liv i Bergen 2000–2003 samt administrerende direktør i Nordea Investment Management Norge, som da hadde overtatt Vestas finansdivisjon i Bergen, 2003–2006.

Sjursen var formann i Norges Konservative Studenterforbund og medlem av Høyres sentralstyre 1982–1984, deretter informasjonssekretær i Hordaland Høyre i ett år. Han har også vært vararepresentant til Stortinget fra Hordaland 1985–1993, politisk viseformann i Hordaland Høyre, formann i Bergen Høyre samt medlem av Bergen bystyre og formannskap i åtte år.

Han er frimurer i St. Johanneslogen Oscar til de syv Bjerge, og ble 30. august 2012 provincialmester i Bergens Provincialloge.

Referanser
----------

1. 1 2  «Egil Herman Sjursen». Stortinget.no.
2. 1 2 3 4 5 6  Larsen, Ragnar (27. september 2012). «Leder de vestlandske frimurere». *Karmsund Avis*. Arkivert fra originalen 5. mars 2013. Besøkt 14. mai 2013.
3. ↑  «Egil Herman Sjursen - ny Provincialmester». Den Norske Frimurerorden. 2012. Besøkt 14. mai 2013. [*død lenke*]

Eksterne lenker
---------------

* (no) Egil Herman Sjursen hos Stortinget Rediger på Wikidata

* (no) Egil Herman Sjursen hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Stortinget
 |
Caecilia Metellas mausoleum.
Caecilia Metellas mausoleum på 1700-tallet.

**Caecilia Metellas mausoleum** er et av de største og best bevarte gravmonumenter langs Via Appia Antica i sørøstre Roma. 

Ifølge en innskrift på mausoleet var Caecilia Metella datter til Quintus Creticus og gift med en viss Crassus. Farens fullstendige navn var Quintus Caecilius Metellus Creticus, mens ektemaken trolig var sønn til den Crassus som slo ned Spartacusopprøret år 71 f.Kr. og senere dannet det første triumviratet sammen med Caesar og Pompeius. Monumentet kan dateres til mellom 30 og 20 f.Kr. ut ifra innskriften, konstruksjonen og dekorasjonen.

Rundbygningen er kledd med travertin og prydes øverst av en marmorfrisr. Den nåværrnde kreneleringen er fra 1302, da bygningen ble innlemmet i familien Caetanis borg. Borgen ble oppført av pave Bonifatius VIII tversover Via Appia for å sikre kontrollen over den strategisk viktige veien. Hovedbygningen reiser seg inntil mausoleet.

Litteratur
----------

* *Roma* **(italiensk)**. Milano: Touring Club Italiano. 2002. s. 812–813. ISBN 88-365-2541-5.
* *Rome: An Oxford Archaeological Guide* **(engelsk)**. Oxford: Oxford University Press. 1998. s. 341–342. ISBN 0-19-288003-9.

Eksterne lenker
---------------

* (en) Mausoleum of Cecilia Metella (Rome) – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames
 |
Cadillac Ranch
**Cadillac Ranch** er en skulptur i utkanten av Amarillo i Texas i USA. Den består av et antall biler av merket Cadillac som har blitt plassert i rekke og som er delvis nedgravd. På grunn av byen Amarillos ekspansjon ligger kunstverket ikke lenger på sin opprinnelige plass.

Cadillac Ranch ble skapt i 1974 av Chip Lord, Hudson Marquez og Doug Michels fra arkitektgruppen Ant Farm og består av enten gamle eller skrotede Cadillacbiler som representerer bilmerkets utvikling mellom 1949 og 1963. De er halvveis nedgravde med fronten ned, i en vinkel som korresponderer med Kheopspyramiden i Egypt.

Skulpturen ble opprinnelig skapt i en kornåker, men ble i 1977 flyttet tre kilometer vestover til en beitemark langs Interstate 40 på grunn av byen Amarillos vekst.

Cadillac Ranch kan sees fra motorveien, og selv om den ligger på privat område og nås gjennom en ulåst grind, oppfordres til stillhet innenfor området. Det oppmuntres til graffiti eller andre spraymaleri på doningene, som på grunn av dette har mistet sine opprinnelige farger og er veldig dekorerte. Bilene males med jevne mellomrom om for å gi besøkende rene overflater å male på.

I populærkulturen
-----------------

En hyllest til Cadillac Ranch inngikk inn i filmen *Biler*. Den fiktive byen Radiator Springs ligger i utkanten av et område som på et kart kalles Cadillac Range og gjennom hele filmen kan klippeformasjoner som likner de delvis nedgravde bilene sees i horisonten. «Cadillac Ranch» er også en låt av Bruce Springsteen på hans album *The River* fra 1980.

Referanser
----------

1. 1 2  American Monument to the Dream Arkivert 29. september 2007 hos Wayback Machine. av Jim McBride, Amarillo Globe-News
2. ↑  Cars make 2-mile trip to new site Arkivert 29. september 2007 hos Wayback Machine. av Kerry Curry, Amarillo Globe-News
3. ↑  Cadillacs all turn to black in memory of artist av Kris Abbey, Amarillo Globe-News
4. ↑  A grease geek will guide you: 'Cars' decoded, av Dan Neil, Los Angeles Times, 4. juni 2006

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Krossen skole** er en kombinert skole, med en nærmiljø-avdeling og en kompetanse-avdeling.

Nærmiljøskolen har ca. 120 elever fra 1-7. trinn, som bor i området rundt skolen, mens kompetanseavdelingen har 75 elever på 1-10 trinn fra hele kommunen og nabokommunene. I tillegg har avdelingene hver sin tilhørende Sfo.

Skolen ligger i Suldalen i Kristiansand. Dette er et område med mange sosio-kulturelle muligheter, som er med på å prege miljøet og arbeidet på skolen.

Skolen har ca. 130 ansatte, fordelt på pedagoger, fagarbeidere, miljøterapeuter, assistenter, merkantilt personale og vaktmester. Ledelsen på skolen består av et team på 7, hvor hver leder har sitt ansvarsområde. Rektor har det overordnede ansvaret, dernest har skolen 3 inspektører som har det pedagogiske ansvaret, samt personalansvar, 2 Sfo ledere, en på hver avdeling, og en kontorleder som har økonomiansvar, samt personalansvar for det merkantile teamet. I tillegg til fast personale, tar skolen hvert år imot mange lærlinger og personer i arbeidsutprøving.  

Begge avdelingene på skolen, samt Sfo, holder til i samme bygg. Skolen er tilpasset bevegelseshemmede og inneholder blant annet skolekjøkken, kunst og håndverks rom, gymsal, sanserom, baserom med tilhørende grupperom, et godt uteareal med ulike lekeapparater, ballbinge, basketballbane, akebakke og dekkjungel. Friarealet rundt skolen brukes mye til ulike aktiviteter

|  |  |
| --- | --- |
| Oppslagsverk/autoritetsdata | Sentralt stedsnavnregister **·** Nasjonalt skoleregister **·** Brønnøysundregistrene
 |
**6.8×51 mm** eller **.277 FURY** er en sentertent patron som ble annonsert av SIG Sauer mot slutten av 2019. Patronen bruker en todelt hylse hvor den fremste delen er messing og den bakerste delen er av stål, og skal på denne måten kunne tåle kammertrykk opptil 550 MPa (5500 bar). Dette skal gjøre det mulig å avfyre et 7.0 mm-prosjektil med utgangshastighet på over 900 m/s fra en 400 mm lang pipe.

Historie
--------

Patronen ble designet av SIG Sauer for et utviklingsprogram hos den amerikanske hæren (*Next Generation Squad Weapon-Rifle*). Patronen ble annonsert for sivil bruk samtidig med SIG Sauer CROSS-riflen i desember 2019.

Oppbygning
----------

Hylsen har samme lengde og diameter som .308 Winchester. Messing- og ståldelen er koblet samme via en låseskive. Patronen ble lansert med en 8.7 grams matchkule og en 9.1 grams jaktkule.

Ytelse
------

SIG Sauer hevder at patronen har overlegen ytelse i forhold til 6.5 mm Creedmoor ved at patronen har rundt 2-3 meter mindre kulefall på 900 meter og samtidig leverer 20-25% mer energi på den avstanden.

Se også
-------

* 7 mm-kaliber
* Liste over riflepatroner

Referanser
----------

1. 1 2  Langston, Jay. «277 SIG Fury: SIG Sauer Unveils New Caliber With Hybrid Case Design». Besøkt 17. mars 2020.
2. 1 2  Spomer, Ron. «The New 27 Nosler and .277 Sig Fury Are Creating a .277 Cartridge Comeback». Besøkt 17. mars 2020.
3. ↑  «SIG CROSS Rifle». Besøkt 8. mars 2020.
4. ↑  Eger, Chris. «New SIG Sauer CROSS Rifle, Company’s 1st U.S. Made Bolt-Action Hunting Rifle». Besøkt 8. mars 2020.
5. ↑  Sim, Levi. «.277 SIG Fury Demystified». Besøkt 17. mars 2020.
6. 1 2  *SIG Sauer Product Catalog*. SIG Sauer. 2020. Besøkt 17. mars 2020.
**Andvord gard** er en gård som ligger i Lom i Innlandet. Gården ligger fremst under Lomseggje ved innløpet til Bøverdalen.

Andvord var tingsted i flere århundrer og var lenge et av de største gårdsbrukene i området med 17 til 18 husmannsplasser. Anlegget er i dag åpent for kurs, selskaper og overnatting etter at det har gjennomgått en omfattende restaurering. Delelr av byggverkene på gården er fra 1700-tallet.

Andvord gard fikk prisen Olavsrosa i juni 2012, etter at brødrene Michel og Richard Andvord hadde fullført restaurering av gården.

Referanser
----------

1. ↑  Historiebok - Andvord gard i Lom Arkivert 12. oktober 2008 hos Wayback Machine. Besøkt 2. september 2013
2. 1 2  Bjarne Bekkeheien Aase. «Brør har brukt over 20 millionar på slektsgard». Besøkt 2. september 2013.

Eksterne lenker
---------------

* (no) Offisielt nettsted Rediger på Wikidata
* «Andvord gard». Norsk Kulturarv / Olavsrosa. Besøkt 22. november 2020.

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Cadillac Cyclone** er en konseptbil bygget i 1959 av Cadillac.

Den er en av de siste bilene designet av Harley Earl, Cyclone, den var et forsøk på å konstruere en bil med futuristisk stil og teknologi. Bygget på et 104" akselavstands chassis, den hadde en frontmontert 390in3 motor, bakmontert automatgir og en uavhengig fjæring på alle hjul.

Unikt var det at Cyclones eksos ble ført ut like foran forhjulene. Den inneholdt også et radardrevet kollisjonsforebyggende system, med radarsensorene montert i to "kjegler" foran på bilen.

Av Cyclones stilistiske trekk var taket av plexsiglass det mest fremtredende. Taket åpnet seg automatisk sammen med de elektriske skyvedørene. Taket kunne oppbevares bagasjerommet.

Cyclones design var sterkt inspirert av luftfart og rakettdesignene på 1950-tallet. Den originale designen til Cyclone inkluderte større halefinner (liknende med Cadillac-serien fra 1959), utsmykket med logoen til General Motors Air Transport Section (GMATS). Disse finnene ble redusert i størrelse i 1964 (og GMATS-logoen fjernet) for å ligne mer på Cadillac-serien fra 1963–64.

* 
* 
* 
*

Referanser
----------

1. 1 2  «1950-1959 Cadillac». *HowStuffWorks* **(engelsk)**. 13. mars 2007. Besøkt 9. januar 2022.
2. ↑  Andrew Del-Colle (23. oktober 2015). «This Cadillac Concept Had Radar Crash-Avoidance in 1959». *Road & Track* **(engelsk)**. Besøkt 9. januar 2022.
3. ↑  *www.hemmings.com*. Besøkt 9. januar 2022.  Manglende eller tom `|tittel=` (hjelp)
4. ↑  «Ed Welburn Drives the Cadillac Cyclone». *MotorTrend* **(engelsk)**. 29. november 2016. Besøkt 9. januar 2022.
*For barne-serien fra 1981 med Trond Viggo Torgersen se: Kroppen*

***Kroppen*** er en norsk faktaprogram med Truls Svendsen som gikk på NRK1 i 2007. Serien omhandlet det menneskelige legeme og dets funksjoner. Fastlege Tina Jakobsson svarte på spørsmål om alt som hadde med kropp å gjøre i serien. I tillegg inneholdt den spalten «Kjentmannskroppen», der en kjent person som snakket om sitt forhold til kropp. Programmet gikk på tirsdager.

Premieren ble sett av 601 000.

Om serien
---------

I denne programserien tok Truls Svendsen opp spørsmål som de mange hadde stilt seg, men egentlig aldri har fått svar på. For eksempel hvorfor har menn brystvorter? Hvor kommer tårer fra, og hva er egentlig leamus? Hvorfor er det bare menn som får skjegg? Hvorfor får vi gåsehud av vakker musikk, og hvordan ser verden ut når man er fargeblind?

Referanser
----------

1. ↑  «Kropp er topp!». *arkiv.nrk.no*. 2007. Besøkt 30. september 2016.
2. ↑  «Fikk tøffere konkurranse». *kampanje.com*. 31.1.2007. Besøkt 30. september 2016.
**Krossvatnet** er et vann som ligger i sentrum av Tau i Strand kommune i Rogaland. Vannet ligger nederst i Tauvassdraget, og er nærmeste nabo til både Strand videregående skole og Mølleparken. Området rundt Krossvatnet er i nyere tid bearbeidet, og er i dag regnet som blant de fineste områdene på Tau.

Krossvatnet har tilløp fra Nordvatnet og fra Bjøreimsvatnet, og vannet har to utløpsbekker til Tauvågen. Den nordre utløpsbekken utnyttes av Tou Mølle kraftverk. Om vinteren kan det ligge is på midtpartiet av Krossvatnet, mens det er åpent ved inn- og utløpet. Isen er sjelden så stabil at den er farbar.

Dyreliv
-------

Krossvatnet er et næringsrikt vann med stor vanngjennomstrømming. Vannet vurderes å ha verneverdi i våtmarkssammenheng, da det utgjør et av de viktigste overvintringslokalitetene for vannfugl i Ryfylke, i sær toppender. Da vannet som tidligere nevnt sjeldent eller aldri fryser til, kan det samles store mengder vannfugl her når andre vann fryser til. Den relativt sjeldne dvergdykkeren overvintrer fast i Krossvatnet, med opp til fem individer. I tillegg, er våtmarksarter som sivhøne, sivsanger og sivspurv observert her i hekketiden.

Hva fisk angår, finnes ørret, stingsild, røye og ål i Krossvatnet. Særlig røyebestanden er tett, og lite utnyttet. Tidligere gikk det også sjøørret i Tauvassdraget, inkludert Krossvatnet, men passasjen er nå blokkert. I 1994 ble det faktisk fanget en 0,9 kilo tung gjedde i garn i Krossvatnet. Dette er til nå det eneste registrerte tilfelle av gjedde i Strand kommune.
Ringand har blitt observert 15 ganger i Norge. Fire av disse observasjonene ble gjort i nettopp Krossvatnet.

Om navnet
---------

En populær oppfatning rundt navnet *Krossvatnet*, er at det tidligere må ha stått et kors i området rundt vannet. Her skal det ifølge vandrehistorier ha blitt utført diverse ritualer, deriblant offer av både gods og mennesker. Imidlertid må en anta at vannet har fått sitt navn ved at det former et kors i landskapet, da vannet ligger på tvers av elveløpet fra Tauåna.

Fotnoter
--------

**Type numrering**
1. ↑  NVE Atlas oppgir høyden til 17 meter.

Referanser
----------

1. 1 2  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 26. mai 2015
2. ↑  «Norgeskart». Statens kartverk. Besøkt 26. mai 2015.
3. ↑  *Tau/Krossvatn, Samlet plan for vassdrag, vassdragsrapport.* (PDF). Stavanger: Miljøverndepartementet. 1986. s. 9-10. ISBN 82-7243-759-9 Sjekk `|isbn=`-verdien: checksum (hjelp). Arkivert fra originalen (PDF) 2. april 2015. Besøkt 14. mars 2015.
4. ↑  T. Hesthagen, O.T. Sandlund (2012). *Gjedde, sørv og suter: status, vektorer og tiltak mot uønsket spredning. NINA Rapport 669.* (PDF). Norsk institutt for naturforskning. s. 20. ISBN 978-82-426-2253-2.
5. ↑  (no) Ringand i Store norske leksikon
6. ↑  Kjetil Aadne Solbakken, Andreas Gullberg & Alf Tore Mjøs (2001). «Sjeldne fugler i Norge i 2001. Rapport fra Norsk sjeldenhetskomité for fugl (NSKF)» (PDF). *birdlife.no*. Norsk Ornitologisk Forening. s. 12. Besøkt 27. mai 2015.
7. ↑  Anders Åtland (15. oktober 2012). «Krossvatnet». *strandhistorie.no*. Strand Historielag. Besøkt 27. mai 2015.
**Bahrains kvinnelandslag i fotball** representerer Bahrain i internasjonal fotball. 

Bahrain spiller unntaksvis offisielle kamper, da de fleste kampene de spiller er mot andre lag fra Midtøsten, der flere ikke har offisiell status. Libanon har aldri deltatt i Asiamesterskapet i fotball for kvinner, og det er deres kamper i Vestasiamesterskapet som har skaffet dem deres provisoriske ranking.

Bahrain har deltatt i Vestasiamesterskapet to ganger, Den første gangen var i 2005, da Bahrain tapte samtlige kamper, bortsett fra en uavgjort not Palestina. Særlig var tapene mot Jordan og Iran stygge, mens tapet mot Syria var knepent. Den andre deltakelsen var i 2010. Bahrain kom penere fra det mot Jordan, og tapte bare 1-4. De slo noe overraskende Iran, og kom dermed til semifinalen. I semifinalen tapte de klart mot De forente arabiske emirater, mens de i bronsefinalen slo Palestina greit 3-0. 

Bahrain deltar per 20. oktober i et arabisk mesterskap igangsatt av det tyske utenriksdepartement, der de har slått det nystartede Qatar 17-0. Bahrain er blant favorittene til å vinne mesterskapet.

Referanser
----------

1. ↑  Womens Soccer United Arkivert 1. august 2012 hos Wayback Machine.

| * v
* d
* r
Nasjonale fotballandslag i Asia (AFC) |
| --- |
|  | 
* Afghanistan
* Australia
* Bahrain
* Bangladesh
* Bhutan
* Brunei
* Burma
* De forente arabiske emirater
* Filippinene
* Guam
* Hongkong
* India
* Indonesia
* Iran
* Irak
* Japan
* Jemen
* Jordan
* Kambodsja
* Kina
* Kirgisistan
* Kuwait
* Laos
* Libanon
* Macao
* Malaysia
* Maldivene
* Mongolia
* Nepal
* Nord-Korea
* Nord-Marianene
* Pakistan
* Palestina
* Oman
* Qatar
* Saudi-Arabia
* Singapore
* Sri Lanka
* Syria
* Sør-Korea
* Tadsjikistan
* Taiwan
* Thailand
* Turkmenistan
* Usbekistan
* Vietnam
* Øst-Timor

 |  |
| 
* Tidligere:
* Nord-Vietnam
* Sør-Vietnam
* Sør-Jemen

 |
***Ditt livs sjanse*** er en norsk TV-quiz som gikk på NRK1 i 2000. Programmet ble i starten ledet av Hallvard Flatland, deretter av Alf Tande-Petersen. *Ditt livs sjanse* var et generelt kunnskapsprogram, hvor målet var å svare korrekt på maksimalt 10 spørsmål. Dersom deltakeren både svarte og spilte riktig så kunne han/hun få slettet gjeld for en million kroner. Programmet gikk fredager.

Serien ble besluttet nedlagt etter den andre sesong på grunn av for store kostnader.

Premieren ble sett av 1,54 millioner, mens sesongen som helhet ble sett av 906 000.

Regler
------

Hver deltaker fikk maksimalt 10 spørsmål. Riktig svar på det første spørsmålet ville betale neste måneds avdrag på deltakerens lån. Det andre spørsmålet var verdt 10 000 kroner og ved hjelp av strategisk satsing og riktige avleverte svar kunne deltakeren bevege seg opp mot å vinne en million kroner. Teoretisk sett kunne en million oppnås ved å besvare mindre enn ti spørsmål. 

Deltakeren kunne avslutte og ta med seg det han/hun hadde vunnet på et hvilket som helst tidspunkt i løpet av konkurransen. Én gang under konkurransen hadde deltakeren anledningen til å endre spørsmålskategorien til sitt favorittemne, som han/hun valgte fritt. Spørsmålene var delt opp i ti hovedkategorier som for eksempel underholdning, geografi og naturvitenskap.

Referanser
----------

1. 1 2  NRK - Ditt livs sjanse (7.1.2000)
2. 1 2  «Ditt livs sjanse med Tande-P.». NRK. 5.10.2000. Besøkt 21. september 2016.
3. ↑  For dyr for NRK av Hans H. Torgersen, Dagbladet.no 13. november 2000
4. ↑  «FLATLAND TIL TOPPS». *VG*. 11.1.2000.
5. ↑  «NRK - TV-spillet». *www.nrk.no*. Besøkt 21. september 2016.

Eksterne lenker
---------------

* Ditt livs sjanse på nrk.no
* Vignetten fra en av de første episodene
**Steinkjer Serieliga** er et tegneserienettverk bestående av tegneserieskapere i Steinkjer som ble stiftet i mars 2007 etter at tidligere Trondheimstegner Arne Bye flyttet nordover for å studere ved Høgskolen i Nord-Trøndelag. Foruten å bare være et sosialt nettverk har Steinkjer Serieliga to mål med sitt virke. Det ene er å spre interessen for tegneseriemediet i Nord-Trøndelag, og det andre er å sette Steinkjer på det norske tegneseriekartet.

Steinkjer Serieliga har deltatt i den internasjonale 24 hour comics day med en påfølgende utstilling og arrangerte på Tegneseriens dag 2008 et sceneshow på Globus Storsenter i Steinkjer hvor de i samarbeid med publikum og Nordnorsk Teikneserielaug i Tromsø utførte et tegneseriemaraton, hvor annenhver side ble tegnet i Steinkjer og annenhver side ble tegnet i Tromsø. Tegneseriesidene ble senere auksjonert bort til inntekt for UNICEF.

De har også utgitt et samlehefte, Hærværk, som ble lansert i forbindelse med Steinkjerfestivalen 15. august 2008

Medlemmer
---------

* Arne Bye
* Ida Eriksson
* Per Arne Kulstadvik
* Enok Moe
* Torgeir Trapnes

Omtaler
-------

* *24 timer med serieskaping*, Serienett (publisert 2007-10-19)
* *Tegneseriestunt blir utstilling*, Trønder-Avisa (publisert 2007-10-31)
* *Tegner for Unicef* Arkivert 1. mai 2008 hos Wayback Machine. Adresseavisen (publisert 2008-04-30)
* *Laget tegneserier på fire timer*, NRK.no (publisert 2008-05-04)
* *"Hærværk" på Steinkjerfestivalen*, Steinkjer-Avisa (publisert 2008-08-15)

Eksterne lenker
---------------

* Steinkjer Serieliga
* Presentasjon av Steinkjer Serieliga på Youtube

Portaler: Litteratur | Kunst

|  |  |
| --- | --- |
| Oppslagsverk/autoritetsdata | VIAF
 |
***Kin-dza-dza!*** (originaltittel: *Кин-дза-дза!*) er en sovjetisk film fra 1986, regissert av Georgij Danelija.

Handling
--------

Historien begynner i 1980-tallets Moskva. Vladimir Mashkov, også kjent som onkel Vova, arbeider som formann. Hans kone ber ham kjøpe noen dagligvarer, så Vova går ut til nærmeste butikk. Underveis møter han en barbeint mann, kledd i en fillete frakk, som appellerer til forbipasserende med en merkelig forespørsel: «Fortell meg nummeret på planeten din i Tentura? Onkel Vova, og en ung georgisk student med en fiolin, stopper opp og snakker med den fremmede mannen. Under en kort samtale viser den fremmede dem en enhet som visstnok kan brukes til teleportering mellom forskjellige planeter.

Onkel Vova bestemmer seg snart for å teste den fremmede mannens historie. Men til tross for den fremmedes advarsler, trykker Vova på en tilfeldig knapp på enheten. Plutselig blir onkel Vova og fiolinisten fraktet til planeten Pluke som ligger i galaksen Kin-dza-dza. Alle de innfødte på planeten fremstår som veldig menneskelige, men de har en langt mer primitiv teknologi og en langt mer barbarisk kultur. Plukanerne klarer imidlertid raskt å tilpasse seg, og kan snakke og forstå både russisk og georgisk.

Samfunnet på Pluke er delt inn i to kategorier: Chatlanians og Patsaks. Det bemerkes også at de sosiale forskjellene mellom Patsaks og Chatlanianerne ikke er konstante. Den eneste gruppen som har lov til å bruke våpen, og håndheve regler, er noen kalt Ecilopps. En god del av handlingen er basert på at vanlige fyrstikker i tre anses for å være ekstremt verdifulle på Pluke. Onkel Vova og fiolinisten møter også to karakterer, Uef og Bi, som på forskjellige måter enten hjelper eller forårsaker problemer for de to menneskene i deres søken etter å vende tilbake til jordkloden.

Referanser
----------

1. 1 2  ; besøksdato: 13. april 2016.
2. 1 2  ; besøksdato: 13. april 2016.
3. ↑   Filmdienst, www.filmdienst.de, verkets språk tysk, besøkt 19. september 2020[Hentet fra Wikidata]
4. ↑   Internet Movie Database, www.imdb.com, besøkt 28. august 2022[Hentet fra Wikidata]
5. ↑  Обращение «Родителей Москвы» к российским деятелям культуры. Документ
6. ↑  Кин-дза-дза! (1986)

Eksterne lenker
---------------

* (en) *Kin-dza-dza!* på Internet Movie Database Rediger på Wikidata

* (en) *Kin-dza-dza!* på AllMovie Rediger på Wikidata

* (nl) *Kin-dza-dza!* på MovieMeter Rediger på Wikidata

* (en) *Kin-dza-dza!* på Rotten Tomatoes Rediger på Wikidata
**Križevci eparki** er et gresk-katolsk eparki (bispedømme) i Kroatia og Bosnia-Hercegovina. Sammen med eksarkatet Serbia og Montenegro utgjør det **den kroatiske gresk-katolske kirke** (eller *kroatisk-katolske kirke*), som er én av den katolske kirkens 23 særkirker. Kirken følger den bysantinske ritus og bruker kirkeslavisk som liturgisk språk, men anerkjenner paven som religiøst overhode. Den kroatiske gresk-katolske kirke har omtrent 44 000 tilhengere, hovedsakelig i Kroatia, Serbia og Montenegro. Bare ca. 0,5 % av den kroatiske befolkningen er gresk-katolsk, og kirken er dermed betydelig mindre enn både den romersk-katolske (88 %) og den ortodokse kirke (4 %).

Historie
--------

Den kroatiske gresk-katolske kirke ble grunnlagt da den tidligere ortodokse presten Simeon Vratanja i 1611 inngikk en union med pave Paul V og ble innsatt som abbed av klosteret Marča og utnevnt til katolsk biskop. Bispesetet ble i 1777 flyttet fra klosteret til Gornji Tkalec og i 1801 til Križevci. Frem til 1852 lå eparkiet i kirkeprovinsen Esztergom, deretter i Zagrebs kirkprovins.

Med Jugoslavias grunnleggelse i 1918 ble eparkiet ansvarlig for alle gresk-katolikker innenfor de nye grensene, inkludert landets rutensk-, rumensk- og albansk-katolikker. Etter Jugoslavias oppløsning i enkeltstater ble Republikken Makedonia og Serbia og Montenegro skilt ut som egne, immediate eksarkater. Mens eksarkatet Serbia og Montenegro fremdeles hører til den kroatiske gresk-katolske kirke, utgjør eksarkatet Makedonia nå en egen særkirke, nemlig den makedonske gresk-katolske kirke.

Eksterne lenker
---------------

* Offisielt nettsted Rediger på Wikidata

* (en) Eparchy of Križevci – kategori av bilder, video eller lyd på Commons Rediger på Wikidata

  


| * v
* d
* r
Katolske bispedømmer i Kroatia |
| --- |
| Nåværende bispedømmer: | 
* Bjelovar-Križevci
* **Đakovo-Osijek**
* Dubrovnik
* Gospić-Senj
* Hvar
* *Križevci*
* Krk
* Poreč-Pula
* Požega
* **Rijeka**
* Šibenik
* Sisak
* **Split-Makarska**
* Srijem
* Varaždin
* **Zadar**
* **Zagreb**

 | Fassaden til erkekatedralen i Zadar |
| Bispedømmer som historisk lå helt eller delvis i dagens Kroatia: | 
* Biograd
* Bosnia
* Brač
* Epidaurus
* *Gornji Tkalec*
* Knin
* Korčula
* Makarska
* *Marča*
* Modruš
* Narona
* Nin
* Novigrad
* Opatija
* Osor
* Otočac
* Pazin
* Pićan
* Pula
* Rab
* Ragusa
* **Salona**
* Senj
* Skradin
* Ston
* Trst-Kopar
* Trogir
* Vis

 |
| (erkebispedømmer i **fet**; gresk-katolske eparkier i *kursiv*) |

|  |  |
| --- | --- |
| Oppslagsverk/autoritetsdata | VIAF **·** CatolicDiocese
 |
***Bulletproof Monk*** er en amerikansk actionkomedie og fantasyfilm fra 2003, regissert av Paul Hunter. Hovedrollene spilles av Chow Yun-Fat, Seann William Scott og Jaime King.

Sammendrag
----------

I 1943 i Tibet, blir en tibetansk munk informert om at han har oppfylt profetiene som har blitt skrevet om ham, som inkluderer å glemme sitt eget navn. Han får i oppdrag å beskytte en rull som inneholder kunnskap, og den som leser denne rullen blir den mektigste av alle levende ting. Munken som tidligere hadde vært ivaretaker for denne rullen blir drept av tyske soldater kort tid senere. Hans elev, den nå navnløs munken, stikker av fra nazistene.

60 år senere prøver en den unge lommetyven Kar å stjele fra en politimann. Han blir arrestert, kommer seg løs, og stikker av. Munken og Kar redder en ung jente som har falt ned på t-banen, og Kar stjeler rullen fra den navnløse munken før de går hver sin vei. Men munken går etter ham, fordi han tror at Kar kan være en passende etterfølger til beskytter for den hemmelige rullen. Kar møter en ung kvinne, Jade, som han forelsker seg i.

Leiesoldater kommer for å drepe den navnløse munken, og han flykter sammen med Kar. De møter flere andre munker, og den navnløse munken viser Kar flere avanserte kamp-teknikker. Sjefen for leiesoldatene heter Strucker, som blir avslørt som sjefen for nazistene i Tibet 60 år tidligere. Ved å lese rullen, innser Strucker at den er en falsk. Hemmeligheten er tatovert på munkens overkropp. De kommer seg unna, bare for å bli forrådt av en ambisiøs munk som overgir dem til Strucker og Struckers barnebarn Nina.

Strucker leser den hemmelige teksten og gjenvinner sin ungdom. Men han finner ikke siste del av rullen, som munken ikke har skrevet ned noen steder. En slåsskamp oppstår, og Strucker blir kastet fra taket og lander på elektriske kabler. Men kraften i den hemmelige rullen gjør at han ikke dør. Munken gir rullen videre til Kar, og sammen klarer de å ta livet av Strucker. Både Jade og Kar får vite sin del av rullen, og blir begge udødelige beskyttere av den hemmelige rullen.

Rolleliste
----------

* Chow Yun-Fat som den navnløse munken.
* Seann William Scott som Kar
* Jaime Kongen som Jade
* Karel Roden som Strucker
* Victoria Smurfit som Nina

Eksterne lenker
---------------

* (en) *Bulletproof Monk* på Internet Movie Database Rediger på Wikidata

* (no) *Bulletproof Monk* hos Filmfront Rediger på Wikidata

* (sv) *Bulletproof Monk* i Svensk Filmdatabas Rediger på Wikidata

* (da) *Bulletproof Monk* i Danmark Nationale Filminstitut Rediger på Wikidata

* (en) *Bulletproof Monk* på AllMovie Rediger på Wikidata

* (fr) *Bulletproof Monk* på Allociné Rediger på Wikidata

* (nl) *Bulletproof Monk* på MovieMeter Rediger på Wikidata

* (en) *Bulletproof Monk* på Turner Classic Movies Rediger på Wikidata

* (en) *Bulletproof Monk* på American Film Institute Rediger på Wikidata

* (en) *Bulletproof Monk* på Rotten Tomatoes Rediger på Wikidata
* Film-trailer, youtube.com

Portal: Film
***Vinterens hjerte*** (engelsk: *Winter's Heart*) er den niende boka i fantasy-serien Tidshjulet, skrevet av Robert Jordan. Boka ble gitt ut 7. november 2000 i USA, og ble utgitt i Norge i 2004 av Tiden Norsk Forlag. Den norske boka er oversatt av Morten Hansen.

Boka ble den andre i serien som havnet på førsteplass på The New York Times' bestselger-liste. Den var på lista de to neste månedene.

Handling
--------

Mange av hendelsene i *Winter's Heart* finner sted samtidig med hendelsene i neste bok, *Crossroads of Twilight*.

Perrin Aybara og hans følgere fotfølger Shaido-Aielene som kidnappet hans kone, Faile Bashere. 

Elayne Trakand prøver å holde grepet rundet Løvetronen.

Matt Cauthon, som gjør comeback i serien etter hans noe lange pause i forrige bok, er fanget i byen Ebou Dar i Altara, som er under okkupasjon av Seanchan. Han planlegger å rømme, men blir avbrutt av hans møte med en Seanchan-adelskvinne kalt Tuon. Mat, som hadde hørt om en profeti rundt hans selv gifte seg med *De Ni Måners Datte*r, kidnapper Tuon i stedet for å binde henne fast og stikke avgårde.

|  |
| --- |
| Romanserien ***Tidshjulet*** av Robert Jordan |
| Forhistorie: *Ung vår* 
Bok 1: *Verdens øye* 
Bok 2: *Den store jakten* 
Bok 3: *Den gjenfødte Dragen* 
Bok 4: *Skyggen stiger* 
Bok 5: *Himmelens flammer*  | Bok 6: *Kaosets herre*  
Bok 7: *Sverdkronen* 
Bok 8: *Dolkenes vei* 
Bok 9: *Vinterhjerte* 
Bok 10: *Skumringens korsvei* 
Bok 11: *Drømmekniven* |
| Hovedpersoner | Andre personer | Steder | Hendelser | Begreper |

Portal: Litteratur
**Cerebral kontusjon** eller **hjernekontusion** (latin: *contusio cerebri*), en form for traumatisk hjerneskade, er blå merker på hjernevevet. På samme måte som med blå merker i annet vev, kan cerebrale kontusjoner assosieres med flere mikroblødninger, små blodkar som lekker inn i hjernevevet. Kontusjoner skjer i 20-30 % af de svære hodeskadene.

Skaden kan skape en forringelse i mental funksjon over tid, og i den akutte fasen kan den resultere i hjernekompresjon, en livsfarlig tilstand der deler av hjernen presses forbi deler av kraniet. Derfor er formålet med behandling å forhindre farlige stigninger i intrakranialt trykk, trykket inne i kraniet.

Kontusjoner heler formentlig selv uten medisinsk intervensjon.

Referanser
----------

1. ↑  
«Pathology of Head Trauma». *Neuroimaging Clinics of North America*. 12 (2): 175–187, vii. 2002. PMID 12391630. doi:10.1016/S1052-5149(02)00009-6.
2. 1 2  
«Diagnosis and management of pediatric closed head injury». *Seminars in Pediatric Surgery*. 13 (2): 80–86. mai 2004. PMID 15362277. doi:10.1053/j.sempedsurg.2004.01.003.
3. ↑  Sanders MJ and McKenna K. 2001. *Mosby’s Paramedic Textbook*, 2nd revised Ed. Chapter 22, "Head and Facial Trauma." Mosby.
***Bully*** er en amerikansk dokumentarfilm fra 2011 som ble regissert av Lee Hirsch og handler om mobbing på amerikanske skoler. Filmen følger livene til fem studenter som opplever mobbing på daglig basis. Filmen hadde premiere under Tribeca Film Festival i 2011. Den ble også vist under Hot Docs Canadian International Documentary Festival og Los Angeles Film Festival. 

Filmen ble kjøpt opp av The Weinstein Company umiddelbart etter premieren på Tribeca Film Festival. Filmen ble sluppet på amerikanske kinoer den 30. mars 2012, og den kom ut på Blu-ray og DVD 12. februar 2013. Dokumentaren følger fem elever fra offentlige skoler og deres familier i delstatene Georgia, Iowa, Texas, Mississippi og Oklahoma i løpet av skoleåret 2009-2010. Filmen fokuserer også på Tyler Long og Ty Smalley som begge begikk selvmord etter omfattende og langvarig mobbing og trakassering fra sine med-elever. Filmens regissør, Lee Hirsch, var selv offer for mobbing som barn, og han bestemte seg for å lage en dokumentar for å belyse hvordan barn blir mobbet på skolen. Filmen beskriver hvor vanskelig det er for barn og ungdommer å forsvare seg mot trakassering og mobbing.

Eksterne lenker
---------------

* Offisielt nettsted Rediger på Wikidata
* (en) *Bully* på Internet Movie Database Rediger på Wikidata

* (da) *Bully* i Danmark Nationale Filminstitut Rediger på Wikidata

* (en) *Bully* på AllMovie Rediger på Wikidata

* (fr) *Bully* på Allociné Rediger på Wikidata

* (nl) *Bully* på MovieMeter Rediger på Wikidata

* (en) *Bully* på Rotten Tomatoes Rediger på Wikidata

* (en) *Bully* på Metacritic Rediger på Wikidata

* (en) *Bully* på Box Office Mojo Rediger på Wikidata
Englehierarkiet er fremstilt i kuppelen i Baptisteriet til Domkirken i Firenze.

Pseudo-Dionysius Areopagitten utviklet en lære om englene der han plasserer dem i *det Himmelske hierarki* etter deres funksjon og i hvilken avstand de er fra det guddommelige.

| Første orden |
| --- |
| Serafene | Kjerubene | Tronene |
| Andre orden |
| Maktene | Kreftene | Herredømme |
| Tredje orden |
| Fyrstedømme | Erkeengler | Engler |

**Maktene** finnes ifølge middelaldersk kristen teologi i andre orden i Englenes hierarki. De er også brukt som et ikonografisk tema i kirkekunst.

Maktene, også kjent som *Hashmallim*, koordinerer den øvre og den nedre verdenen og bestemmer over pliktene til de lavere englene.

Beskrivelse
-----------

Maktene er blitt beskrevet som bærere av vid drakt av hvitt lin som rekker helt ned til anklene eller en kappe som rekker ned til føttene, med et gyllent belte og pyntet med grønt. De bærer gullstav i høyre hånd og Guds segl i venstre. Noen ganger er de beskrevet med en orb eller et spøkelse.

De mottar sine ordre fra Serafer og Kjeruber og er ansvarlig for at Kosmos forblir i sin orden. Det er sjelden de manifesteres fysisk.

Litteratur
----------

* Hellemo, Geir; *Guds billedbok, virkelighetsforståelse i religiøse tekster og bilder*, Oslo 1999 ISBN 82-530-2034-1
* Nes, Solrunn; *Mysteriets formspråk*, Bergen 2000 ISBN 82-419-0266-2 s. 93

Eksterne lenker
---------------

* De hellige verneengler, Katolsk.no
* *StarDust om engler*
* *Det himmelske hierarki*
* Stanford Encyclopedia of Philosophy

| * v
* d
* r
Engler |
| --- |
|  | 
* Barakiel
* Englene
* Erkeengel
* Erkeengelen Gabriel
* Erkeengelen Mikael
* Erkeengelen Rafael
* Erkeengelen Uriel
* Forsamlingen av erkeengler
* Fyrstedømme
* Herredømme
* Jegudiel
* Kjeruber
* Kreftene
* Lucifer
* Maktene
* Selafiel
* Serafer
* Troner

 |
Dette er en tegning av ei due, der kroen utgjør punkt nummer 4.
Stokkand med fylt kro  (*Anas platyrhynchos*)
**Kro** er en tynnvegget utviding i fordøyelseskanalen, som ulike dyr bruker til mellomlagring av mat, for eksempel fugler og noen utdødde ikke-flygende dinosaurer, bier og virvelløse dyr, som blant annet snegler, meitemarker, igler og insekter.

Hos fuglene er kroen en utposing på spiserøret som fungerer som midlertidig lagringsplass, før maten går videre til kjertelmagen (*proventriculus*) og muskelmagen eller kråsen (*ventriculus*). I kroen bløtes også maten opp litt og gjør fordøyelsen enklere. Den er spesielt godt utviklet hos mange hønsefugler, duer og ender, mens for eksempel ugler nærmest mangler kro. Kroen gjør det mulig for en fugl å spise en stor mengde mat, for eksempel frø, på kort tid og deretter fly til et sikkert sted hvor den kan fordøye føden eller gulpe den opp som mat til avkommet. Hos maur (bladlussukker, også kalt honningdugg) og bier (nektar) tjener kroen som et midlertidig oppbevaringssted for flytende føde.

Kromelk
-------

Hos flamingoer, duer og keiserpingvin er kroen forbundet med spesielle kjertler (*glandula*) som produserer en næringsrik substans kalt **kromelk** (duemelk). Fuglene mater avkommet med kromelk i den første tiden etter klekkingen. Kromelken er fullverdig mat tilpasset avkommets behov, og den er svært næringsrik.

Referanser
----------

1. ↑  Sawyer, Roy T. *Leech Biology and Behaviour*, Volume II* (PDF). ISBN 978-0198576228 Besøkt 2016-04-04*
2. ↑  Triplehorn, Charles A; Johnson, Norman F (2005). Borror and DeLong's introduction to the study of insects. (7th ed.). Australia: Thomson, Brooks/Cole. ISBN 978-0030968358
3. ↑  del Hoyo, J. (2016). Flamingos (Phoenicopteridae). In: del Hoyo, J. Elliott, A. Sargatal, J. Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Besøkt 2016-04-04

  


|  |  |
| --- | --- |
| Oppslagsverk/autoritetsdata | Encyclopædia Britannica
 |
*Bitter er også navn på en type brennevin.*
**Bitter** var et bilmerke først produsert i Tyskland, senere Østerrike. Stifteren, Erich Bitter, var en tidligere racerfører, bilimportør og -designer, før han begynte å utvikle sine egne biler etter at samarbeidet med italienske Intermeccanica brøt sammen.

Bilprodusenten Bitter produserte biler mellom 1973 og 1986. Siden 1986 har tre prototyper blitt bygget, men ingen eksemplarer solgt. *Bitter CD* ble bygget mellom 1973 og 1979, mens etterfølgeren *Bitter SC* ble bygget mellom 1981 og 1986. Begge modellene var tilgjengelige som coupé og sedan.

* Bitter CDBitter CD
* Bitter SC Sedan og CabrioletBitter SC Sedan og Cabriolet
* Bitter CD 2Bitter CD 2
* Bitter VeroBitter Vero
* Bitter  Astra LBitter Astra L
* Opel Grandland X - Edition BitterOpel Grandland X - Edition Bitter
* Bitter SC (venstre)Bitter SC (venstre)

Eksterne lenker
---------------

* Offisielt nettsted Rediger på Wikidata

* (en) Bitter – kategori av bilder, video eller lyd på Commons Rediger på Wikidata
**Abu Dhabi United Group (ADUG)** , (arabisk: مجموعة أبوظبي الاتحاد للتنمية والاستثمار), er et privat aktivt eierfond basert i De forente arabiske emirater. Det eies av Sheikh Mansour bin Zayed Al Nahyan, medlem av Abu Dhabi kongefamilie.

Gruppens primære interesse er dens 78% majoritetseierskap i City Football Group, en verdensomspennende organisasjon som spesielt kontrollerer Manchester City, Mumbai City FC, Melbourne City FC og New York City FC, samt flere andre internasjonale fotballklubber.

Andre forretnings interesser
----------------------------

ADUG har også en omfattende eiendomsportefølje i De forente arabiske emirater og i andre land. ADUG har samlet investeringer for nesten 1 milliard pund i Manchester, hovedsakelig i eiendoms- og høyere utdannings sektorer. 

Bortsett fra å kjøpe eiendeler for egen kontroll, signerte ADUG et tiårig partnerskap med Manchester City Council for å fornye østenden av byen. ADUG opprettet dermed selskapet Manchester Life Development i forbindelse med å bygge 6000 rimelige hus i området.
En pint bitter**Bitter** er det britiske navnet for en type pale ale. Navnet ble først tatt i bruk i Storbritannia tidlig i det 19. århundret, som et resultat av at pale ale ble utbredt.

Kort historie
-------------

*Pale ale* var et navn som ble brukt på øl som var lagt av malt som var tørket med koks. Fra 1830-tallet ble pale ale og bitter brukt som synonymer, der særlig bryggeriene brukte termen *pale ale*, mens kundene brukte termen *bitter*. Man antar dette var kundene sin måte å skille de bitre typene ale fra mindre bitre typer ale, som for eksempel porter.
Fra midten av det 20. århundret, ble flasker i Storbritannia i stor grad merket som *pale ale*, mens ølfat ble merket som *bitter*. I Storbritannia har bruken av termen *pale ale* blitt stadig mindre, og *bitter* har tatt over.

Farge og alkoholprosent
-----------------------

Bitter er en pale ale, men har større variasjon i smak og farge enn annen pale ale. Den kan være lys, nesten som pilsner, men også mørk, nesten som stout. Volumprosenten alkohol ligger mellom 3 og 7, og i Norge er den oftest på litt over 4.

Eksterne lenker
---------------

* (en) Campaign for Real Ale sin beskrivelse av bitter.

| * v
* d
* r
Øltyper |
| --- |
| 
* Ale
* Lager
* Lambic

 |
| **Engelsk øl** | 
* Mild
* Bitter
* Brown ale
* Porter
* Stout
* India pale ale
* Old ale
* Barleywine
* Imperial stout

 |
| **Belgisk øl** | 
* Witbier
* Saison
* Flamsk rødt øl
* Oud bruin
* Lambic
* Dubbel
* Tripel
* Quadrupel

 |
| **Tysk øl** | 
* Hveteøl
* Kölsch
* Altbier
* Dortmunder
* Münchener
* Helles
* Dunkel
* Wienerøl
* Märzen
* Bokkøl
* Rauchbier
* Kellerbier
* Roggenbier
* Gose

 |
| **Amerikansk øl** | 
* American pale ale
* Cream ale
* Steam beer
* Amber ale
* American-style lager
* Quadrupel
* Black IPA

 |
| **Annet** | 
* Bayerøl
* Pale ale
* Irish red ale
* Juleøl
* Scotch ale
* Baltic porter
* Bière de Garde
* Pilsner
* Maltøl

 |
| Se også: Ølets historie |

|  |  |
| --- | --- |
| Oppslagsverk/autoritetsdata | Store Danske Encyklopædi **·** TasteAtlas
 |
Slaget ved Nahr al-Kalb (1100), illuminert middelaldermanuskript.
Midtøstens korsfarerstater i 1102
**Abu Nasr Shams al-Muluk Duqaq** (død 8. juni 1104) var seldsjukkenes hersker i Damaskus fra 1095 til 1104.

Liv og virke
------------

### Bakgrunn

Abu Nasr Shams al-Muluk Duqaq var sønn av den seldsjukkenes hersker i Syria, Tutush I, og Khatun Safwat al-Mulk. Han var bror av Radwan. 

### Hersker

Da deres far døde i 1095, gjorde Radwan krav på Syria, og Duqaq arvet til å begynne med territoriet i Al Jazira og levde sammen med sin bror i Aleppo. 

Duqaq gjorde snart opprør og tok kontroll over Damaskus og kastet nesten Syria ut i anarki og borgerkrig. Duqaq hadde støtte fra Yaghi-Siyan av Antiokia som mislikte Radwans atabeg, Janah ad-Dawla. Ilghazi, guvernøren i Jerusalem, sluttet seg også til Yaghi-Siyan og Duqaq. Radwan allierte seg med Ilghazis bror, Sokman.

Radwan angrep Yaghi-Siyan, og da Duqaq og Ilghazi kom til unnsetning, beleiret Radwan Damaskus også. Men Radwan kranglet snart med Janah ad-Dawla som tok Homs fra ham, og med sin atabeg ute av alliansen, var Yaghi-Siyan mye mer villig til å hjelpe ham. Disse to skulle til å angripe Shaizar da de hørte om ankomsten til det første korstog. Alle de forskjellige alliansene ble oppløst og alle dro hjem til sine byer. Hadde minst en av alliansene blitt opprettholdt, eller alle hadde samarbeidet, er det ikke sikkert at korstoget hadde lyktes. 

Vinteren 1097–98 ble Antiokia beleiret av korsfarerne, og Yaghi-Siyan og hans sønn Shams ad-Dawla ba om hjelp fra Duqaq. Den 30. desember 1097 ble forsterkninger fra Duqaq beseiret av styrker som sanket mat for Bohemond av Taranto, og Duqaq trakk seg tilbake til Homs. Duqaq sluttet seg senere til Kerboga av Mosul for å angripe korsfarerne etter at de hadde okkupert Antiokia i juni 1098, men i løpet av slaget deserterte Duqaqs linje og Kerbogha ble beseiret. Duqaqs territorier i Jazira ble tatt av opprørske vasaller under okkupasjonen av Syria. Duqaq tok tilbake Diyarbakır i 1099.

Duqaq la et bakhold for Baldwin I av Edessa ved Nahr al-Kalb i 1100, mens Baldwin var på vei til Jerusalem for å etterfølge sin bror Godfred av Bouillon som konge. Baldwins menn holdt et trangt fjellpass og Duqaqs styrker klarte ikke å bryte gjennom. Baldwin seiret og fortsatte til Jerusalem.

Homs ble gjenerobret av Duqaq i 1103 da Janah ad-Dawla, Radwans tidligere atabeg, ble myrdet. Duqaq ble syk i 1104, og på råd fra sin mor, utnevnte han sin egen atabeg, Toghtekin som atabeg for sin unge sønn, Tutush II. Han døde 8. juni samme år. Toghtegin fjernet etter kort tid Duqaqs dynasti og etablerte Burid-dynastiet som skulle herske i Damaskus det neste halve århundret.

Kilder
------

* Kenneth Setton, red *A History of the Crusades, vol. I*. University of Pennsylvania Press, 1958 (på internett).
* *The Damascus Chronicle of the Crusades: Extracted and Translated from the Chronicle of Ibn al-Qalanisi*, H.A.R. Gibb, London, 1932.